CELEX: 62016TN0838
Language: et
Date: 2016-11-30 00:00:00
Title: Kohtuasi T-838/16: 30. novembril 2016 esitatud hagi – BP versus FRA

6.2.2017   
            
            
               ET
            
            
               Euroopa Liidu Teataja
            
            
               C 38/38
            
         30. novembril 2016 esitatud hagi – BP versus FRA
   (Kohtuasi T-838/16)
   (2017/C 038/51)
   Kohtumenetluse keel: inglise
   
      Pooled
   
   
      Hageja: BP (Viin, Austria) (esindaja: advokaat E. Lazar)
   
      Kostja: Euroopa Liidu Põhiõiguste Amet (FRA)
   
      Nõuded
   
   Hageja palub Üldkohtul:
   
               —
            
            
               mõista kostjalt välja hüvitis varalise ja mittevaralise kahju eest, mida hagejale tekitati tema isikuandmete väärkasutuse ja lekitamisega ning mitme teise rikkumisega, mis leidsid aset, kui kostja menetles hageja taotlust tutvuda dokumentidega määruse nr 1049/2001 alusel, ja tema taotlusi tutvuda teabega and määruse 45/2001 artikli 13 alusel;
            
         
               —
            
            
               mõista kostjalt välja hüvitis varalise ja mittevaralise kahju eest, mida hageja kandis mitme üksikisikutele õigusi andva eeskirja rikkumise tagajärjel;
            
         
               —
            
            
               mõista kostjalt välja hüvitis varalise ja mittevaralise kahju eest, mida hageja kandis kostja õigusvastase käitumise tõttu kohtuotsuse T-658/13 P täitmisel;
            
         
               —
            
            
               mõista kostjalt hüvitis hagejale tekitatud mittevaralise kahju eest;
            
         
               —
            
            
               mõista kostjalt välja hüvitis materiaalse kahju eest;
            
         
               —
            
            
               kohustada kostjat hüvitama õigusnõustamisega kohtueelses hageja kantud õigusabikulud;
            
         
               —
            
            
               kohustada kostjat maksma viivist lõpuks välja mõistetavalt summalt;
            
         
               —
            
            
               kohustada kostjat tasuma kõik kohtukulud, isegi kui hagi rahuldamata jäetakse.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikuti üksikisikutele õigusi andvaid reegleid, seal hulgas eeskätt andmekaitse eeskirju, mis on sätestatud määruse nr 1049/2001 artikli 4 lõike 1 punktis b koostoimes sama määruse artikli 4 lõikega 4 ja määruse nr 1049/2001 rakenduseeskirjadega; rikuti Euroopa Inimõiguste Konventsiooni artiklit 8; rikuti andmekaitse eeskirju, mis on sätestatud määruse nr 45/2001 erinevates artiklites ja määruse nr 45/2001 rakenduseeskirjades, ja rikuti hoolsuskohustust.
            
         
               2.
            
            
               Teine väide, et rikuti konfidentsiaalsuskohustust, mis viis hageja isikuandmete lekitamiseni kolmandatele isikutele ja ajakirjandusele, kuritarvitati võimu ning ilmselgelt ja oluliselt puudus kohusetundlikkus ja hoolsus hageja isikuandmete käsitlemisel.